PTG ดีดแรง 5% รับ “กบง.” หั่นค่าการตลาด “เบนซิน” โบรกเชียร์ “ซื้อ” เป้า 18.30 บ.
PTG เด้งกว่า 5% “บล.ดาโอ” เชียร์ซื้อเป้า 18.30 บ. รับ “กบง.” ปรับลดค่าค่าการตลาดเบนซิน และน้ำมันแก๊สโซฮอล์ เริ่มมีผลตั้งแต่วันนี้เป็นต้นไป
PTG เด้งกว่า 5% “บล.ดาโอ” เชียร์ซื้อเป้า 18.30 บ. รับ “กบง.” ปรับลดค่าค่าการตลาดเบนซิน และน้ำมันแก๊สโซฮอล์ เริ่มมีผลตั้งแต่วันนี้เป็นต้นไป
15 ก.พ. 2566

ผู้สื่อข่าวรายงานว่า วันนี้ (15 ก.พ.66) ราคาหุ้น บริษัท พีทีจี เอ็นเนอยี จำกัด (มหาชน) หรือ PTG ณ เวลา 10:12 น. อยู่ที่ระดับ 13.90 บาท บวก 0.70 บาท หรือ 5.30% สูงสุดที่ระดับ 14.30 บาท ต่ำสุดที่ระดับ 13.80 บาท ด้วยมูลค่าการซื้อขาย 348.19 ล้านบาท
ขณะที่ราคาหุ้น บริษัท ปตท. น้ำมันและการค้าปลีก จำกัด (มหาชน) หรือ OR อยู่ที่ระดับ 22.10 บาท บวก 0.50 บาท หรือ 2.31% สูงสุดที่ระดับ 22.20 บาท ต่ำสุดที่ระดับ 2.31% สูงสุดที่ระดับ 22.20 บาท ต่ำสุดที่ระดับ 21.90 บาท ด้วยมูลค่าการซื้อขาย 248.22 ล้านบาท
ด้าน บล.ดาโอ (ประเทศไทย) ระบุในบทวิเคราะห์ จากประเด็นข่าวคณะกรรมการบริหารนโยบายพลังงาน (กบง.) มีมติเห็นชอบให้ปรับค่าการตลาดน้ำมันเชื้อเพลิงกลับสู่สภาวะปกติตามปี 63 ทั้งกลุ่มน้ำมันดีเซลหมุนเร็ว และกลุ่มน้ำมันเบนซินและน้ำมันแก๊สโซฮอล์ เฉลี่ยอยู่ที่ 2.00 บาทต่อลิตร โดยจะมีผลตั้งแต่ วันที่ 15 กุมภาพันธ์ 2566 เป็นต้นไป การปรับให้ค่าการตลาดน้ำมันกลับคืนสู่สภาวะปกติ เนื่องจากสถานการณ์ราคาน้ำมันดีเซลตลาดโลกที่มีแนวโน้มปรับตัวลดลงในช่วงที่ผ่านมา
ทั้งนี้ จึงประเมินเป็น positive sentiment กับกลุ่มผู้ค้าน้ำมัน โดยเฉพาะผู้ที่มีสัดส่วนการขายดีเซลในสัดส่วนที่สูงหลังจากที่ผ่านมาค่าการตลาดดีเซลถูกแคปไว้ให้ไม่เกิน 1.4 บาทต่อลิตรในระหว่างปี 65 และเป็นที่คาดกันว่าจะถูกแคปต่อไปอีกระยะหลังกองทุนน้ำมันยังติดลบอยู่มาก การประกาศให้ปรับให้ค่าการตลาดกลับสูงเป็นภาวะปกติจึงเป็น positive surprise
โดยในมุมมองของฝ่ายวิจัย สำหรับ PTG ค่าการตลาดเฉลี่ยปี 65 คาดอยู่ที่ราว 1.8-1.9 บาทต่อลิตร (อยู่ในระดับปกติ) ในขณะที่ประเมินกำไรต่อลิตรของ OR ที่ประมาณ 1.0 บาทต่อลิตร คาดการยกเลิกการแคปดีเซลไม่ส่งผลต่อผลประกอบการอย่างมีนัยสำคัญ แต่ยังคงเป็น positive sentiment จากการลดความเสี่ยงค่าการตลาดที่ถูกรัฐแทรกแซง
ดังนั้น จึงยังคงคำแนะนำ “ซื้อ” PTG ที่ราคาเป้าหมาย 18.50 บาท อิง PER 19 เท่า และ “ซื้อ” OR ที่ราคาเป้าหมายที่ 25.50 บาท อิง PE ปี 66 ที่ 25.4 เท่า